हिसार | सदर थाना पुलिस ने एक गांव में रहने वाली युवती की शिकायत पर पड़ोसी युवक के विरुद्ध घर में घुसकर छेड़छाड़ करने और विरोध करने पर मारपीट कर फरार होने का केस दर्ज किया है। पीड़िता का आरोप है कि वह देर रात घर में मौजूद थी। तब आरोपी घर में घुस आया। आरोप है कि उसने छेड़छाड़ करनी शुरू कर दी। जब विरोध किया तो मारपीट करने लगा। ऐसे में उसने शोर मचाना शुरू कर दिया तो वह भाग गया। परिजनों को मामले से अवगत करवाया। इसके बाद पुलिस को शिकायत देकर आरोपी के खिलाफ केस दर्ज करवा दिया है।